# Általános információk:

**Tanterv:** Építőművész BA szak, Ipari termék- és formatervező szak

**Tantárgy neve: PLASZTIKA 2.**

## Tantárgy kódja: EPB330MN

**Szemeszter:** 3

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek: Építészeti rajz, formaismeret 1.**

Tantárgy felelős: Dr. Németh Pál, egyetemi docens

Iroda: 7624 Magyarország, Pécs, Boszorkány u. 2. B-327

E-mail: nemeth.pal@mik.pte.hu

Munkahelyi telefon: +36 72 503 650 / 23815

Oktatók: Dr. Krámli Márta, egyetemi docens

Iroda: 7624 Magyarország, Pécs, Boszorkány u. 2. B-3374

E-mail: kramli.marta@mik.pte.hu

Munkahelyi telefon: +36 72 503 650 / 23899

Tomcsik Judit (Óraadó)

Iroda: 7624 Magyarország, Pécs, Boszorkány u. 2. B-337

E-mail: tomcsik.judit@mik.pte.hu

Munkahelyi telefon: +36 72 503 650 / 23899

## Tárgyleírás

A kurzus során a hallgatók gyakorlati feladatokon keresztül elsajátítják a plasztika alapfogalmait, megismerkednek szobrásztat különböző téri rendszereivel, a tömeg és a téralakítás lehetséges módozataival, szobrászat átmeneti anyagival (agyag, gipsz). A tanulmányok, nonfiguratív téri kompozíciós feladatok a plasztikai nyelv egy-egy alapeszközének megismertetését célozzák.

.

## Oktatás célja

A kurzus alapvető célja plasztikai kifejezés, a térlátás és arányérzék fejlesztése annak érdekében, hogy az építészeti tervezés tömegalakításánál a hallgatóknak megfelelő szobrászatai ismeretei legyenek a térről és a formáról.

A kurzus célja a plasztika alapfogalmainak, tömeg és téralakítás lehetőségeinek a különböző anyagok vizuális hatásának, a térbeli fogalmazás szabályainak megismertetése, arány és formaérzék fejlesztése gyakorlati feladatokon keresztül.

## Tantárgy tartalma

A szemeszter során a kurzus egy nagyobb mérető gipszfelrakással készülő plasztika létrehozására fokuszál, végig járva a klasszikus szoborkészítés összes fázisát a kiméretű modell készítéstől a végső kompozíció anyagban történő megformálásáig.

A kurzus nagy hangsúlyt fektet a kompozíció, az arányok, a formák kifejező erejének megismertetésére, és folyamatosan utal a plasztikai értékek építészeti alkalmazására.

A kurzus során a hallgatók rajzi feladatokat is kapnak házi feladat formájában, a rajzi rész önálló munka, órai konzultációval.

A feladatok, követelmények kiadása a tematika szerint történik. A tantárgyhoz kapcsolódó információk a **Neptun Meet Street** felületére feltöltésre kerülnek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

(Neptunban: Oktatás/Tárgyak/Tárgy adatok/Tárgytematika/Számonkérési és értékelési rendszere rovat)

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A gyakorlati órán való részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt. Amennyiben a hallgató ezt a minimum követelményt nem teljesíti, az hiányzásnak minősül!

A jelenlét ellenőrzésének módja: jelenléti ív

**A félév során a munkák pontozásra kerülnek:**

**A kiadott feladatok megvalósítására megszerezhető maximális pontszám 240 pont, ez a pontszám képezi az értékelés 100%-os rendszerét.**

**Maximum 20 extra pont kapható a házi feladatok időben történő bemutatásáért az alábbi rendszerben:**

**A házi feladatok pontrendszerének leírása:**

Egyéni munka a kiadástól számított első órán történő bemutatása – 2 pont

Egyéni munka a kiadástól számított második órán történő bemutatása –1 pont

Ennél későbbi bemutatás – 0,5 pont

A feladat nem megfelelő színvonalú megoldása – 0 pont

**További maximum 10 extra pont adható a teljes szemeszter anyagára vetítve, akkor ha a hallgató valamely munkája kiemelkedő kvalitású.**

**Összesítve a hallgató maximum 240 + 30 pontot szerezhet, amiből az értékelés százalékos arányosításban a 240 pont a mérvadó!**

**Számonkérések**

**Félévközi ellenőrzések, teljesítményértékelések és részarányuk a minősítésben** (A táblázat példái törlendők.)

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Plasztikai munka* | *max 120 pont* | *50 %* |
| *Rajzi rész* | *max 120 pont* | *50 %* |
|  |  |  |
|  |  |  |

**Pótlási lehetőségek módja, típusa** (PTE TVSz 47§(4))

**A kurzus plasztikai és rajzi anyagának javítása:**

**a végső bemutatásáig lehetséges (15 hét)**

**valamint a vizsgaidőszak első hetén történő pótleadásig (16.hét)!**

**Az aláírás megszerzésének feltétele:**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Mindezek teljesülésekor az aláírás megadásra kerül*

*-félévközi jegyes tárgynál osztályzásra kerül.*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Irodalom – Elérhetőség: Tudásközpont könyvtár

Órai jegyzetek, segédletek.

Barcsay Jenő: Forma és tér. Corvina, Budapest, 1966

Moore, Henry: A szobrászatról. Helikon, Budapest, 1985, ISBN: 9632078608

Read, Herbert: A modern szobrászat. Corvina, Budapest, 1968, ISBN: 963 13 1606 8

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol az adott tematika szerinti plasztikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

A plasztikák értékelésének szempontjai:

* plasztikai fogalmazás összetettsége
* formalakítás igényessége
* kompozíció helyessége
* eredetiség és szellemesség
* formakultúra

## Program heti bontásban

|  |  |  |  |
| --- | --- | --- | --- |
| Feladatok | Plasztikai anyag | Rajzi anyag | Irodalom |
| 1 | vésés az előző félévben készült dombormű gipsznegatívjába –próbavésés | Téri kompozíció létrehozása adott elemekből két iránypontos perspektívában. | Plasztika jegyzet  Teams feltöltés |
| 2 | vésés az előző félévben készült dombormű gipsznegatívjába | Tovább építés, átalakítás adott stílusban. Látványterv. | Plasztika jegyzet  Teams feltöltés |
| 3 | vésés az előző félévben készült dombormű gipsznegatívjába | Az órai kompozíció átalakítása épületjellegű tömeggé. Tervlap. | Plasztika jegyzet  Teams feltöltés |
| 4 | Körplasztika tervezése 10x10-es  papírlapból 2 vágással, 3 hajtással | Skiccelés feladat.  Kreatív festői gyakorlat. Anyagkollázs kompozíció szín és felület alapján. Arányok, ritmus kialakítása adott szempont szerint. | Plasztika jegyzet  Teams feltöltés |
| 5 | Papírmodell elkészítése | Irányított tervezés feladat.  Adott téri szituációban lévő épületjellegű tömegek összekötése. Tervlap. | 0Plasztika jegyzet  Teams feltöltés |
| 6 | Papírmodell elkészítése | Kreatív festői gyakorlat. Anyagkollázs kompozíció szín és felület alapján. Arányok, ritmus kialakítása adott szempont szerint. | Plasztika jegyzet  Teams feltöltés |
| 7 | Gipszfelrakás I. | Irányított tervezés feladat.  Adott téri szituációban lévő épületjellegű tömegek összekötése. Tervlap. | Plasztika jegyzet  Teams feltöltés |
| 8 | Gipszfelrakás II. | Saját tervezésfeladat látványterve frottázs technikával. Két verzió. | Plasztika jegyzet  Teams feltöltés |
| 9 | Gipszfelrakás III. | Színes, geometrikus kompozíció saját tervezésfeladat alapján. | Plasztika jegyzet Teams feltöltés |
| 10 | Csiszolás, plasztika befejezése | Csendélet tükörrel. Színes vegyes technika. | Plasztika jegyzet  Teams feltöltés |
| 11 | Plasztika rajzi feldolgozása | Ablak. Áttetszőség és tükröződés. Tanulmányrajz szabadon választott technikával. | Plasztika jegyzet  Teams feltöltés |
| 12 | Plasztika rajzi feldolgozása | Saját terv tovább gondolása tervlapon. Szabadon választott technika. | Plasztika jegyzet  Teams feltöltés |

**A 2023-2024 tanév tavaszi szemeszterében a szünetek miatt elmaradó alkalmak száma: 2 (Csütörtöki napokon)**

**Március 28 – Tavaszi szünet**

**Április 18 – Pollack Expo**

**Tekintettel arra, hogy a kurzus több csoportban, a hét különböző napjain folyik, az oktatók önálló feldolgozásra kiadják a program összes feladatát, amelyek sikeres elvégzéshez konzultációt biztosítanak a hallgatók számára.**

**Plasztikai anyag bemutatása 13. hét**

**Javítás pótlás: 14.hét**

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

dr.Németh Pál

tantárgyfelelős